
			TELŠIŲ RAJONO SAVIVALDYBĖS 	TARYBA	
SPRENDIMAS
DĖL SAVIVALDYBĖS TURTO INVESTAVIMO IR UŽDAROSIOS AKCINĖS BENDROVĖS „TELŠIŲ ŠILUMOS TINKLAI“ ĮSTATINIO KAPITALO PADIDINIMO

2026 m. birželio 25 d. Nr. T1-204
Telšiai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 21 straipsnio 1 dalies 2 punktu, 3 dalies 5, 7 ir 9 punktais, 4 dalimi, Lietuvos Respublikos akcinių bendrovių įstatymo 49 straipsnio 2 dalimi, 50 straipsnio 1 dalimi, Sprendimo investuoti valstybės ir savivaldybių turtą priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, 5 punktu, atsižvelgdama į Telšių rajono savivaldybės mero 2026 m. birželio 5 d. pasiūlymą Nr. M7-373 „Dėl pasiūlymo investuoti savivaldybės turtą, didinant uždarosios akcinės bendrovės „Telšių šilumos tinklai“ įstatinį kapitalą“, Telšių rajono savivaldybės taryba nusprendžia:
. Investuoti Telšių rajono savivaldybei (toliau – Savivaldybė) nuosavybės teise priklausantį finansinį turtą 46719,00 (keturiasdešimt šešis tūkstančius septynis šimtus devyniolika eurų), kaip Savivaldybės piniginį įnašą į uždarąją akcinę bendrovę „Telšių šilumos tinklai“, didinant Savivaldybei priklausančio uždarosios akcinės bendrovės „Telšių šilumos tinklai“ įstatinio kapitalo dydį, išleidžiant 16110 (šešiolika tūkstančių vieną šimtą dešimt) vienetų paprastųjų vardinių akcijų, kurių vienos nominali vertė – 2,90 Eur, nustatant, kad akcijų emisijos kaina lygi jų nominaliai vertei. Visos išleistos akcijos perduodamos Savivaldybei.
. Įgalioti Savivaldybės merą Lietuvos Respublikos teisės aktų nustatyta tvarka atlikti visus su Savivaldybės turto investavimu susijusius veiksmus.
. Įgalioti uždarosios akcinės bendrovės „Telšių šilumos tinklai“ direktorių Lietuvos Respublikos teisės aktų nustatyta tvarka atlikti visus su Savivaldybės turto investavimu susijusius veiksmus.

Savivaldybės meras                                                                                                            Tomas Katkus

